
A köszörűszerszámok kopása

A köszörűkorong aktív felületén elhelyezkedő szemcsék élein a kopás következtében egyre nő a forgácsolóerő. A növekvő erő hatására egyes szemcsetípusok eltörnek, ill. elhasadnak, így újabb forgácsolásra alkalmas élek keletkeznek. Más típusú szemcsékre inkább az a jellemző, hogy megnövekvő erő hatására a kopott szemcsék kifordulnak a kötésből, és így átadják a helyüket az alsóbb rétegekben lévő éles szemcséknek. Ez az ún. önéleződés. A köszörűszerszámok folyamatos önélezése a gyakorlatban ritkán következik be, ezért az önélezést mesterségesen kell előidézni korongszabályozással.



A köszörűkorongok szabályozása

Abban az esetben, ha a korong önéleződése nem következik be, vagy egyéb rendellenesség tapasztalható, a szerszám felületét le kell szabályozni. A szabályozás célja:

a korong forgácsoló képességének megújítása,

az elkopott szemcsék eltávolítása,

az eltömődött pórusok (forgácsterek) megtisztítása,

a korongok alakpontosságának visszaállítása,

alakos (menetek, fogazatok stb.) felületek köszörülésére használt eszközök profilfontosságának helyreállítása,

A hagyományos szemcsézetű korongokhoz SiC hasábokat, kényszermozgású acélgörgőket, ill. egy- és többszemcsés szabályozó gyémántceruzákat, továbbá alakos gyémántszemcsés szabályozógörgőket alkalmaznak.

Szabályozószerszámok típusai

A köszörűkorongokat álló vagy forgó szerszámokkal szabályozzák. Álló szabályozók: egyszemcsés szabályozó, szabályozó lap, sokszemcsés szabályozó

Mozgó szabályozók: gyémántprofilozó görgő, gyémántalakozó tárcsa, szabályozó alakos görgő

A forgácsoló szerszámok alakos korongok szabályozására használatosak.

